РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА БАЧКИ ПЕТРОВАЦ

**ОДЕЉЕЊЕ ЗА ОПШТУ УПРАВУ, ДРУШТВЕНЕ СЛУЖБЕ И**

**ОПШТЕ ЗАЈЕДНИЧКЕ ПОСЛОВЕ**

БРОЈ:016-4-14/97-2018

ДАНА:18.04.2019

Бачки Петровац

 **ОПШТИНСКО ВЕЋЕ**

 **ОПШТИНЕ БАЧКИ ПЕТРОВАЦ**

**ИЗВЕШТАЈ**

 **О СУФИНАНСИРАЊУ РЕАЛИЗАЦИЈИ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ БАЧКИ ПЕТРОВАЦ**

**У 2018. ГОДИНИ**

**(РЕЗИМЕ ИЗВЕШТАЈА МЕДИЈСКИХ КУЋА СА ПРЕДЛОГОМ ЗАКЉУЧКА)**

 **I О РАСПИСАНОМ КОНКУРСУ**

 Законом о јавном информисању и медијима (,,Службени гласник РС“, бр. 83/2014, 58/2015 и 12/2016 – аутентично тумачење), Правилником о суфинансирању пројеката за остваривање јавног интереса у области јавног информисања („Службени гласник РС“, бр. 16/2016) и Правилником о изменама и допунама правилника о суфинансирању пројеката за остваривање јавног интереса у области јавног информисања (,,Сл. гласник бр. 8/2017), дефинисано је да се расподела јавних новчаних средстава обавља у јавном поступку, по једнаким и недискриминаторним условима, на јавним конкурсима.

Да би се остварио јавни интерес у области јавног информисања, потребно је пре свега прецизније дефинисати шта је то јавни интерес у медијима. Законом о јавном иформисању и медијима, чланом 15., јавни интерес у области јавног информисања дефинисан је као:

1. истинито, непристрасно, правовремено и потпуно информисање свих грађана Републике Србије;
2. истинито, непристрасно, правовремено и потпуно информисање на матерњем језику грађана Републике Србије припадника националних мањина;
3. информисање на српском језику припадника српског народа који живе ван територије Републике Србије;
4. очување културног идентитета српског народа и националних мањина које живе на територији Републике Србије;
5. информисање иностране јавности на страним језицима када је то од интереса за Републику Србију;
6. информисање особа са инвалидитетом и других мањинских група;
7. подршка производњи медијских садржаја у циљу заштите и развоја људских иправа и демократије, унапређивање правне и социјалне државе, слободног развоја личности и заштите деце и младих, развоја културног и уметничког стваралаштва, развоја образовања, укључујући и медијску писменост као део образовног система, развој науке, развоја спорта и физичке културе и заштите животне средине и здравља људи;
8. унапређивање медијског и новинарског професионализма.

Надлежно министарство, покрајина и локалне самоуправе, као даваоци буџетских средстава, у обавези су да формирају независне комисије састављене од компетентних представника јавности, професионалних удружења, односно лица из сектора, који се не финансира из буџета. Прописима је такође предвиђена и обавеза да се резултати јавних конкурса са детаљним образложењима донетих одлука јавно објављују и достављају учесницима конкурса.

Кључни критеријум за избор пројеката на конкурсу за суфинансирање пројеката су:

* значај пројекта за остваривање јавног интереса;
* медијски плурализам идеја и вредности;
* одрживост пројекта;
* усклађеност и образложеност планираних пројектних активности.

Сваки медиј који добије средства у обавези је да достави наративни и финансијски извештај о утрошеним средствима, доказе да су средства наменски коришћена, док сам мониторинг целог процеса, организује сам давалац средстава.

**II О КОНКУРСУ ОПШТИНЕ БАЧКИ ПЕТРОВАЦ**

Акционим планом за развој информисања грађана општине Бачки Петровац, донетим 17.03.2016. године, сагледан је локални информативни амбијент, испитано је јавно мњење, медијска писменост и навике грађана локалне самоуправе, а извршено је и утврђивање јавног интереса у информисању на локалном нивоу.

Јавни конкурс за суфинансирање пројеката за оставривање јавног интереса у области јавног информисања на територији општине Бачки Петровац за 2018. годину, расписан је **у периоду од 18.04.2018. године до 08.05.2018. године**, у форми јавног позива. Конкурс је расписало Општинско веће општине Бачки Петровац на основу члана 18. и 19. Закона о јавном информисању и медијима (,,Службени лист РС“, бр. 83/2014, 58/2015 и 12/2016 – аутентично тумачење), члана 4, 5. и 6. Правилника о суфинансирању пројеката за остваривање јавног интереса у области јавног информисања (,,Службени гласник РС“, бр. 16/2016 и 8/2017 – пречишћен текст), Одлуке о буџету општине Бачки Петровац (,,Службени лист општине Бачки Петровац“, бр.10а/2017) и члана 16. став 1 тачка 37. Статута општине Бачки Петровац (,,Службени лист општине Бачки Петровац“, бр. 1/2014).

У тексту конкурса наведено је да се средства конкурса намењена за суфинансирање производње медијског садржаја за остваривање јавног интереса из области јавног информисања, док се као циљеви конкурса наводе:

* подршка остваривању права грађана на јавно информисање;
* развој медијског плурализма;
* подстицај медијског стваралаштва у области културе, науке и образовања;
* подршка медијског стваралаштва и остваривања права на информисање у свим областима јавног живота посебних а нарочито заштићених група;
* остваривање, унапређивање и подизање квалитета информисања припадника националних заједница који живе на теритоији општине Бачки Петровац.

На конкурс се пријавило следећих 13 медијских кућа:

1. ДНЕВНИК ПОЉОПРИВРЕДНИК А.Д., Нови Сад, улица Булевар ослобођења бр.81, са пројектом ,,Брига о заштити животне средине у локалној самоуправи Бачки Петровац-за здравији и безбеднији живот грађана“;
2. ДЕЛТА ТВ доо, Нови Сад, улица Булевар ослобођења бр.127, са пројектом ,,Бачки Петровац данас“ ;
3. НОВИ РАДИО ПЕТРОВЕЦ доо, Бачки Петровац, улица Коларова бр.2, са пројектом ,,Богатство различитости-снага заједништва“
4. УДРУЖЕЊЕ МЕДИЈА ПОРТАЛ, Нови Сад, улица Булевар ослобођења бр.2, са пројектом ,,Петровац у срцу“ ;
5. НОВОСАДСКА ТВ ДОО НОВИ САД, Нови Сад, улица Трг слободе бр. 3, са пројектом ,,Упознајмо Бачки Петровац“ ;
6. ПАНОНИЈА МЕДИЈА ДОО НОВИ САД, Нови Сад, улица Крфска бр.9, са пројектом ,,Правовремено информисање у Бачком Петровцу“ ;
7. САВЕЗ СРБА ИЗ РЕГИОНА, Нови Сад, улица Булевар ослобођења бр. 26, са пројектом ,,Српско коло“ ;
8. СИНДИКАТ НОВИНАРА СРБИЈЕ, Београд, улица Ресавска бр. 28, са пројектом ,,Право грађана Бачког Петровца на професионално новинарство“ ;
9. СЛОВАЧКИ ИЗДАВАЧКИ ЦЕНТАР ДОО ЗА ИЗДАВАШТВО, Бачки Петровац, 14. ВУСБ бр.4-6, са пројектом ,,Издавање породичног магазина Ровина“ ;
10. ИНВИТЕМ ДОО, Каћ, улица Краља Петра I бр. 4д, са пројектом ,,Ово је Бачки Петровац“ ;
11. ИНСТИТУТ ЗА ОДРЖИВИ РАЗВОЈ И ЗАШТИТУ ЖИВОТНЕ СРЕДИНЕ ЗЕЛЕНИ КРУГ, Нови Сад, улица Александра Невског бр. 32, са пројектом ,,Еколошки промотери Општине Бачки Петровац“;
12. НОВОСТИ ДАНА.РС ДОО НИШ-ПАЛИЛУЛА, Ниш, улица Стевана Каћанског бр. 8, са пројектом ,,Туризам и угоститељство као лек за незапосленост и сиромаштво у општини Бачки Петровац“;
13. МОЈА БАЧКА ПАЛАНКА УДРУЖЕЊЕ, **Нови Сад, Светозара Милетића бр. 45**, са пројектом ,,200 чланака значаја за грађане Општине Бачки Петровац у 2018 години на два језика“ ;

Председник општине Бачки Петровац, дана 25.05.2018. године, донео је Решење о именовању стручне комисије за оцењивање пројеката у области јавног информисања ради остваривања јавног интереса на територији општине Бачки Петровац у 2018. години (у даљем тексту: Решење). Наведеним Решењем, одређено је да се комисија састоји од три члана. За чланове Комисије за оцењивање пројеката у области јавног информисања ради остваривања јавног интереса на територији општине Бачки Петровац у 2018. години (у даљем тексту: Комисија), именовани су:

1. Радојица Мали, новинар (директор локалног радија у Белој Цркви) из Беле Цркве-на предлог Удружења радијо станица РАБ Србија;
2. Игор Костић, музички уредник (руководилац маркетинга службе РТВ Панчево) из Панчева- на предлог удружења Нова мрежа Србије-НМС;
3. Жарко Мандић, новинар (директор предузећа лотел Плус д.о.о. Телевизија Лотел Плус) из Лознице- на предлог удружења Нова мрежа Србије-НМС.

Комисија је на својој првој седници изабрала председника Комисије. За председника изабран је члан – Жарко Мандић.

Задатак Комисије је био да изврши стручну оцену пристиглих пројеката и сачини образложени предлог о расподели средстава, потписан од стране свих чланова Комисије, и да исти достави председнику општине Бачки Петровац, ради доношења одлуке о расподели средстава.

Комисија је, донела Предлог о расподели средстава са образложењем у области јавног информисања у општини Бачки Петровац у 2018. години.

Предлогом о расподели средстава подржано је 10 пројеката (од укупно 13), а истом је предложен и распоред средстава за финансирање подржаних пројеката.

Председник општине Бачки Петровац је на основу предлога Комисије, донео Решење о додели средтава за суфинансирање пројеката за остваривање јавног интереса у области јавног информисања на територији општине Бачки Петровац у 2018. Години бр.016-1/149-2018 од 06.06.2018.године

На основу Решења о расподели средстава председника општине Бачки Петровац, средства у износу од 4.000.000,00 динара колико је у општинском буџету опредељено за суфинансирање пројеката за остваривање јавног интереса у области јавног информисања на територији општине Бачки Петровац у 2018. години, распоређено је за реализацију следећих пројеката из области јавног информисања ради остваривања јавног интереса у 2018. години.

Средства су додељена следећим учесницима Конкурса:

1. ДНЕВНИК ПОЉОПРИВРЕДНИК А.Д., Нови Сад за пројекат ,, Брига о заштити животне средине у локалној самоуправи Бачки Петровац-за здравији и безбеднији живот грађана“ – износ од 100.000,00 динара;
2. ДЕЛТА ТВ доо, Нови сад за пројекат ,, Бачки Петровац данас“ – износ од 950.000,00 динара;
3. НОВИ РАДИО ПЕТРОВЕЦ доо, Бачки Петровац за пројекат ,,Богатство различитости-снага заједништва“ – износ од 400.000,00 динара;
4. УДРУЖЕЊЕ МЕДИЈА ПОРТАЛ, Нови Сад за пројекат ,, Петровац у срцу“ – износ од 200.000,00 динара;
5. НОВОСАДСКА ТВ ДОО НОВИ САД, Нови Сад за пројекат ,, Упознајмо Бачки Петровац“ – износ од 1.300.000,00 динара
6. ПАНОНИЈА МЕДИЈА ДОО НОВИ САД, Нови Сад за пројекат ,, Правовремено информисање у Бачком Петровцу“ – износ од 300.000,00 динара;
7. САВЕЗ СРБА ИЗ РЕГИОНА, Нови Сад за пројекат ,, Српско коло“ – износ од 100.000,00 динара;
8. СИНДИКАТ НОВИНАРА СРБИЈЕ, Београд за пројекат ,, Право грађана Бачког Петровца на професионално новинарство“ – износ од 240.000,00 динара;
9. СЛОВАЧКИ ИЗДАВАЧКИ ЦЕНТАР ДОО ЗА ИЗДАВАШТВО, Бачки Петровац за пројекат ,, Издавање породичног магазина Ровина“ – износ од 100.000,00 динара.
10. ИНВИТЕМ ДОО, Каћ за пројекат „Ово је Бачки Петровац“ – износ од 310.000,00 динара.

Средства нису одобрена за реализацију следећих пројеката:

1. ИНСТИТУТ ЗА ОДРЖИВИ РАЗВОЈ И ЗАШТИТУ ЖИВОТНЕ СРЕДИНЕ ЗЕЛЕНИ КРУГ, Нови Сад, улица Александра Невског бр. 32, са пројектом ,,Еколошки промотери Општине Бачки Петровац“;
2. НОВОСТИ ДАНА.РС ДОО НИШ-ПАЛИЛУЛА, Ниш, улица Стевана Каћанског бр. 8, са пројектом ,,Туризам и угоститељство као лек за незапосленост и сиромаштво у општини Бачки Петровац“;
3. МОЈА БАЧКА ПАЛАНКА УДРУЖЕЊЕ, **Нови Сад, Светозара Милетића бр. 45**, са пројектом ,,200 чланака значаја за грађане Општине Бачки Петровац у 2018 години на два језика“ ;

Председник општине Бачки Петровац је након доношења решења о додели средстава, са учесницима конкурса, чији су пројекти подржани, закључио уговоре о суфинансирању пројекта у области информисања, који представљају основ за праћење саме реализације наведених пројеката.

Уговорима о суфинансирању пројеката у области информисања уређују се права и обавезе уговорних страна у циљу суфинансирања самих пројеката, период реализације пројеката, износ средстава који се одобрава кориснику средстава,као и само поступање у случају да се сва одобрена средства не утроше, односно ако се иста користе супротно одредбама овог уговора.

**Извештај о реализацији пројеката**

Учесници Конкурса којима су додељена средства, према члану 26. Закона о јавном информисању и медијима, дужни су да органу који им је доделио средства, доставе наративни и финансијски извештај о спроведеним пројектним активностима, у складу са уговореним обавезама. Уз напред наведени извештај, корисници средстава, дужни су да органу који им је доделио средства, доставе и доказе о реализацији пројекта.

Наративни и финасијски извештаји морају бити достављени на прописаним обрасцима, у складу са Правилником о изменама и допунама правилника о суфинансирању пројеката за остваривање јавног интереса у области јавног информисања, као и у уговором предвиђеном року.

Кориснику средстава који извештај не достави у прописаном року и у прописаној форми, орган који додељује средства, упућује захтев за повраћај средстава.

Повраћај додељених средстава врши се у рокупредвиђеним у уговору.

Уговорима о суфинансирању пројеката у области информисања, који су закључени између општине Бачки Петровац и учесника Конкурса којима су додељена средства, предвиђен је један општи рок, као рок за реализацију пројеката. Рок за реализацију свих подржаних пројеката био је 31. децембар 2018. године.

Наративни и финансијски извештаји корисника средстава, пристизали су следећим редоследом:

1. ДНЕВНИК ПОЉОПРИВРЕДНИК А.Д., Нови Сад

 **,,БРИГА О ЗАШТИТИ ЖИВОТНЕ СРЕДИНЕ У ЛОКАЛНОЈ САМОУПРАВИ БАЧКИ ПЕТРОВАЦ-ЗА ЗДРАВИЈИ И БЕЗБЕДНИЈИ ЖИВОТ“**............................................................12.10.2018.

1. САВЕЗ СРБА ИЗ РЕГИОНА, Београд

**„СРПСКО КОЛО“.............................................................................................**19.11.2018

1. СЛОВАЧКИ ИЗДАВАЧКИ ЦЕНТАР ДОО ЗА ИЗДАВАШТВО, Бачки Петровац

 **,,ИЗДАВАЊЕ ПОРОДИЧНОГ МАГАЗИНА РОВИНА“**...........................................19.12.2018.

1. УДРУЖЕЊЕ МЕДИЈА ПОРТАЛ, Нови Сад

 **,,ПЕТРОВАЦ У СРЦУ“..........................................**................................................ 28.12.2018.

1. ИНВИТЕМ ДОО, Каћ

**,,ОВО ЈЕ БАЧКИ ПЕТРОВАЦ“**...............................................................................08.01.2019.

1. НОВИ РАДИО ПЕТРОВЕЦ ДОО , Бачки Петровац

**,,БОГАТСТВО РАЗЛИЧИТОСТИ-СНАГА ЗАЈЕДНИШТВА“** ..................................09.01.2019.

1. ДЕЛТА ТВ ДОО , Нови Сад

**,,БАЧКИ ПЕТРОВАЦ ДАНАС“**...............................................................................14.01.2019.

1. ПАНОНИЈА МЕДИА ДОО, Нови Сад

**,,ПРАВОВРЕМЕНО ИНФОРМИСАЊЕ У БАЧКОМ ПЕТРОВЦУ“** .........................15.01.2019.

1. НОВОСАДСКА ТВ ДОО, Нови Сад

 **,,БАЧКИ ПЕТРОВАЦ У ЕПИЦЕНТРУ“** ...................................................................15.01.2019

1. СИНДИКАТ НОВИНАРА СРБИЈЕ, Београд

**,, Право грађана Бачког Петровца на професионално новинарство“**

Након достављања наративних и финансијских извештаја од стране корисника конкурсних средстава, приступило се оцени реализације пројеката од стране стручне службе органа који је расписао Конкурс. Приликом оцене реализације пројеката, у обзир су узета следећа **четири параметра**:

1. **форма достављених извештаја** (односно да ли су наративни и финансијски извештаји достављени у виду Обрасца 2 – Наративни извештај и финансијски извештај о реализацији пројекта);
2. **рок достављања наративних и финансијских извештаја** (да ли су наративни и финансијски извештаји достављени у предвиђеном року, односно у року од 15 дана од дана предвиђеног за реализацију конкретног пројекта);
3. **оствареност циља сваког конкретног пројекта;**
4. **докази о реализацији суфинансираног пројекта.**

Оцена реализације вршена је према редоследу пристиглих наративних и финансијских извештаја.

**ОЦЕНА РЕАЛИЗАЦИЈЕ ПРОЈЕКАТА**

1. ДНЕВНИК ПОЉОПРИВРЕДНИК А.Д., Нови Сад

Назив пројекта: ,,Брига о заштити животне средине у локалној самоуправи Бачки Петровац-за здравији и безбеднији живот грађана“

Врста јавног гласила: штампано издање лист „пољопривредник

Укупна ревидирана вредност пројеката: 125.000,00 динара

Износ додељених средстава: 100.000,00 динара

Опис реализованог пројекта:

* Наративни и финансијски извештај о реализацији пројекта достављен је на прописаним обрасцима.
* Наративни и финансијски извештај достављен је у уговореном року.
* У пројекту су представљени планови да свака месна заједница има мрежу фекалне канализације, представљене су мере и планови да се отклоне проблеми на атмосферској канализацији и уклоне дивље депоније, увођење календара одношења смећа за све грађане, увођење календара одношења смећа за све грађане, наплата одношења отпада по запремини. Циљ пројекта је постигнут. Грађани општине Бачки Петровац су подстакнути да другачије, однсоно одговорније размишљају о животној средини и упознати су са бенефитима које могу да остваре уколико се одрекну лоших навика.
* Као доказ реализације пројекта објављене су 2 стране Ц-3 формата медијског садржаја у штампаном издању листа „Пољопривредник“, док су као докази о утрошеним средствима достављене фотокопије извода Управе за трезор, финансијски извештај као и штампано издање листа „Пољопривредник“. Јавност и читаоци листа „Пољопривредник“ су обавештени да је Пројекат суфинансиран из буџета Општине Бачки Петровац.

Закључак: Сматрамо да је циљ пројекта остварен и да је истим јавност адекватно информисана о важним дешавањима на подручију општине Бачки Петровац.

1. САВЕЗ СРБА ИЗ РЕГИОНА, Београд

 Назив пројекта: ,,Српско коло“

Врста јавног гласила: месечни лист „Српско коло“

Укупна ревидирана вредност пројекта: 615.000,00 динара

Износ додељених средстава: 100.000,00 динара

Опис реализованог пројекта:

* Наративни и финансијски извештај о реализацији пројекта достављен је на прописаним обрасцима;
* *Наративни* и финансијски извештај достављен је у уговореном року.
* Пројекат је био намењен избеглим и расељеним лицима са простора данашње Хрватске, Федерације БиХ као и интерно расељеним лица са Космета. Видљив је био на територији целе Србије и региона у штампаном облику као и преко интернет странице. Српско коло број 33 који публикован у августу 2018.г. реализован је средствима Општине Бачки Петровац. Припадници српског народа који живе у општини Бачки Петровац, који су пореклом из држава бивше Југославије као и интерно расељена лица са Космета су информисани о свим могућностима које могу да остваре на територији општине Бачка Петровац.
* Као доказ о реализацији пројекта достављен, примерак штампаног листа „Српско коло“ бр.33, пројектног материјала док су као докази о утрошеним средствима достављене фотокопије извода Управе за трезор и финансијски извештај.
* Закључак: Сматрамо да је циљ пројекта остварен и да су грађани општине Бачки Петровац, адекватно информисани о свим могућностима које могу да остваре у нашој општини.
1. СЛОВАЧКИ ИЗДАВАЧКИ ЦЕНТАР ДОО ЗА ИЗДАВАШТВО, Бачки Петровац

 Назив пројекта: ,,Издавање породичног магазина Ровина“

Врста јавног гласила: породични магазин на Словачком језику „Ровина“

Укупна ревидирана вредност пројекта: 471.400,00 динара

Износ додељених средстава: 100.000,00 динара

Опис реализованог пројекта:

* Наративни и финансијски извештај о реализацији пројекта достављен је на прописаним обрасцима;
* *Наративни* и финансијски извештај достављен је у уговореном року.
* Часопид „Ровина“ је био објављен у тиражу од 550 примерака од тога 2 троброја и 3 двоброја. Часопис Ровина својим чланцима разноврсног садржаја је информисао припаднике словачке националне заједнице о културним активностима током године, неговао национални идентитет и чувао културну баштину војвођанских Словака, који живе на овим просторима већ 250 година.Читаоци су информисани да је излажење часописа суфинансирано од стране општине Бачки Петровац.
* Као доказ о реализацији пројекта достављени су примерци штампаног пројектног материјала породични магазин на словачком језику „Ровина“ док су као докази о утрошеним средствима достављене фотокопије извода из Банке и рачуни отпремнице за штампарију и финансијски извештај.
* Закључак: Сматрамо да је циљ пројекта остварен.
1. УДРУЖЕЊЕ МЕДИЈА ПОРТАЛ, Нови Сад

Назив пројекта: ,,Петровац у срцу“

Врста јавног гласила: Интернет портал

Укупна ревидирана вредност пројекта: 259.680,00 динара

Износ додељених средстава: 200.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом 57 медијских садржаја , жанровски су преовладали информатива, вести и извештаји. Посебан сегмент медијских садржаја је заузео *human interest story* , тако да су се објављивали и вести које су обојене животним причама мештана Општине Бачки Петровац. Видљивост да је Општина Бачки Петровац подржала овај пројекат је велика, јер сви корисници интернета који су упознати са пројектним сајтом су тачно, истинито и правовремено били информисани о активностима из Општине Бачки Петровац. Акценат је стављен на информативне, спортске, културне и едукативне садржаје који су обухваћени пројектом и тиме повећали видљивост органа који је суфинансирао пројекат.
* Као доказ о реализацији пројекта достављен је списак свих медијских садржаја са линковима ка пројектном сајту на којем су објављени,ЦД, фотокопије извода и рачуна утрошка средстава суфинансијера пројекта, фотокопије извода и рачуна средстава из сопствених извора као и примерци штампаног пројектног материјала.
* Закључак: Сматрамо да је циљ пројекта остварен, и да је исти допринео како информисању о општини Бачки Петровац, тако и о продубљивању знања о истој.
1. ИНВИТЕМ ДОО, Каћ

Назив пројекта: ,,Ово је Бачки Петровац“

Врста јавног гласила: Радио

Укупна ревидирана вредност пројекта: 388.000,00 динара

Износ додељених средстава: 310.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом 10 медисјких садржаја информативног карактера које су се емитовале два пута месечно а трајно је доступно путем интернета. Емитован је серијал радио емисија „Ово је Бачки Петровац“ где је јавност била упозната о раду и активностима пре свега туристичких, а затим и школских, здравствених, спортских, верских организација и установа у Општини Бачки Петровац. Како на сваком почетку и на крају емисије тако слушаоци су били информисани да пројекат суфинансира Општина Бачки Петровац.
* Као доказ о реализацији пројекта достављени су цд са емисијама, док су као докази о утрошеним средствима достављене фотокопије рачуна којима се потврђују исплате, као и фотокопије извода управе за трезор-банке.

Закључак: Сматрамо да је циљ пројекта остварен, и да је исти допринео како информисању о општини Бачки Петровац, тако и о продубљивању знања о истој.

1. НОВИ РАДИО ПЕТРОВЕЦ ДОО , Бачки Петровац

Назив пројекта: ,,Богатство различитости-снага заједништва“

Врста јавног гласила: Радио

Укупна ревидирана вредност пројекта: 522.695,00 динара

Износ додељених средстава: 400.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом 27 двочасовних емисија. Први део емисије посвећен је актуелним дешавањима у органима локалне самоуправе и у свим месним заједницама на територији општине Бачки Петровац, док је други део емитованих емисија био посвећен образовању и култури а трећи део спортским друштвима и такмичењима, и четврти, последњи, део је био посвећен саветима из лингвиситке, нашим обичајима и хумору. Такође, слушаоци Новог радиа Петровец били су информисани о подршци Општине Бачки Петровац за реализацију пројекта као и несметано емитовање радијског програма.
* Као доказ о реализацији пројекта достављени су 7 ДВД-а, фотокопије рачуна којима се потврђују исплате, као и фотокопије извода управе за трезор-банка, уговори о ауторском делу и налози за плаћање.

Закључак: Сматрамо да је циљ пројекта остварен, и да је исти допринео како информисању о општини Бачки Петровац, тако и о продубљивању знања о истој.

1. ДЕЛТА ТВ ДОО , Нови Сад

Назив пројекта: ,,Бачки Петровац данас“

Врста јавног гласила: Телевизија (ТВ)

Укупна ревидирана вредност пројекта: 1.909.000,00 динара

Износ додељених средстава: 950.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом 40 тв садржаја у оквиру информативне емисије „Инфо плус“. Прва и основна активност тима за реализацију пројекта је била успостављање сарадње са свим институцијама у Бачком Петровцу. Сви ТВ садржаји су емитовани у информативној емисији „Инфо плус„ која је уједно и најгледанија емисија Делта телевизије. Гледаоци су такође информисани о подршци односно о суфинансирању овог пројекта од стране Општине Бачки Петровац.
* Као доказ о реализацији пројекта достављени су ДВД, док су као докази о утрошеним средствима достављене фотокопије рачуна којима се потврђују исплате, фотокопије извода управе за трезор, пореске пријаве као и извештај реализације.

 Закључак: Сматрамо да је циљ пројекта остварен, и да је јавност адекватно обавештавана о свим важним дешавањима на подручију општине БАчки Петровац.

1. ПАНОНИЈА МЕДИА ДОО, Нови Сад

Назив пројекта: ,,Правовремено информисање у Бачком Петровцу“

Врста јавног гласила: лист „Дневник“

Укупна ревидирана вредност пројекта: 377.000,00 динара

Износ додељених средстава: 300.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован користећи метод истраживачког новинарства објавом серијала од 18 медијских садржаја, информативног карактера, новинарско-уредничку компилацију интервјуа, репортажа, тематских текстова са фотографијама о раду Локалне самоуправе и културном животу у Бачком Петровцу. Такође, јавност односно читаоци су обавештени у листу „Дневник“ да је Општина Бачки Петровац суфинансирала пројект.
* Као доказ о реализацији пројекта достављени су ЦД, док су као докази о утрошеним средствима достављене фотокопије рачуна којима се потврђују исплате, као и фотокопије извода управе за трезор.

 Закључак: Сматрамо да је циљ пројекта остварен, и да је исти допринео повећању информисаности о раду локалне самоуправе и деловању културно уметничких организација на територији Бачког Петровца.

1. НОВОСАДСКА ТВ ДОО, Нови Сад

Назив пројекта: ,,Упознајмо Бачки Петровац“

Врста јавног гласила: Телевизија (ТВ)

Укупна ревидирана вредност пројекта: 2.634.880,00 динара

Износ додељених средстава: 1.300.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом серијала од 12 медијских садржаја од по 20 минута фокусиране на очување српског културног и националног идентитета, развоју српског језика и културног наслеђа Општине Бачки Петровац уз акценат на културну традицију и очување националног идентитета словачке националне заједнице која живи на територији ове општине која је прави пример суживота различитих народа и нација, посебно суживота Срба и Словака. Емисије су емитоване на словачком и српском језику. Јавност је била обевештена како путем друштвених мрежа тако и путем телевизије да је пројекат суфинансирала Општина Бачки Петровац.
* Као доказ о реализацији пројекта достављени су ДВД са реализованим садржајем, док су као докази о утрошеним средствима достављене фотокопије рачуна којима се потврђују исплате, као и фотокопије извода управе за трезор-банке.

 Закључак: Сматрамо да је циљ пројекта остварен, и да је исти допринео бољој информисаности и повећању нивоа свести јавности о важности очувању сопственог културног инационалног идентитета Срба и Словака у општини Бачки Петровац

1. СИНДИКАТ НОВИНАРА СРБИЈЕ, Београд

Назив пројекта: ,,Право грађана Бачког Петровца на професионално новинарство“

Врста јавног гласила: Интернет портал-сајт синдиката новинара Србије

Укупна ревидирана вредност пројекта: 300.600,00 динара

Износ додељених средстава: 240.000,00 динара

Опис реализованог пројекта:

* Наративни и финасијски извештај о реализованом пројекту достављен је на прописаним обрасцима.
* Наративни и финансијски извештај достављен је у уговореном року.
* Пројекат је реализован објавом 5 медијских садржаја. У најави је образложен значај пројекта за новинаре и медијске раднике али и грађане Бачког Петровца. Од пројектних активности које доприносе бољем положају и достојанственом раду новинара и осталих медијских радника корист су имали сви грађани Бачког Петровца. Медијски садржаји су доступни јавности односно објављени су на сајту СИНОС. Јавност је била информисана путем текстова који су објављени на сајту синдиката новинара Србије да је пројекат суфинансирала Општина Бачки Петровац.
* Као доказ о реализацији пројекта достављени су приложени текстови са сајта СИНОС, док су као докази о утрошеним средствима достављене фотокопије рачуна којима се потврђују исплате, као и фотокопије извода управе за трезор-банке.

 Закључак: Сматрамо да је циљ пројекта остварен, и да је исти допринео подизању нивоа знања новинара и медијских радника о њиховим законским правима, обавезама и писмености у општини Бачки Петровац.

**III ЗАКЉУЧАК**

Имајући у виду напред наведено, предлажемо да Општинско веће општине Бачки Петровац размотри и усвоји извештај(наративне и финансијске извештаје) о спроведеним пројектним активностима медијских кућа у смислу члана 19. правилника о суфинансирању пројеката за остваривање јавног интереса у области јавног информисања(„СЛ. Лист Општине Бачки Петровац“, бр. 2/2018) на нивоу општине Бачки Петровац.

ОПШТИНА БАЧКИ ПЕТРОВАЦ

ОПШТИНСКА УПРАВА

ОДЉЕЊЕ ЗА ОПШТУ УПРАВУ, ДРУШТВЕНЕ СЛУЖБЕ И

ОПШТЕЗАЈЕДНИЧКЕ ПОСЛОВЕ